CELEX: 52010DC0116
Language: mt
Date: 2010-03-29 00:00:00
Title: Rakkomandazzjoni tal-kummissjoni li tawtorizza lill-Kummissjoni biex tiftaħ negozjati f'isem l-Unjoni Ewropea għat-tiġdid tal-protokoll tal-Ftehim ta' Sħubija dwar is-Sajd mal-Istati Federali tal-Mikroneżja

|

52010DC0116

Rakkomandazzjoni tal-kummissjoni li tawtorizza lill-Kummissjoni biex tiftaħ negozjati f'isem l-Unjoni Ewropea għat-tiġdid tal-protokoll tal-Ftehim ta' Sħubija dwar is-Sajd mal-Istati Federali tal-Mikroneżja  /* KUMM/2010/0116 finali */  

	[pic] | IL-KUMMISSJONI EWROPEA |Brussel 29.3.2010KUMM(2010)116 finaliRAKKOMANDAZZJONI TAL-KUMMISSJONIli tawtorizza lill-Kummissjoni biex tiftaħ negozjati f'isem l-Unjoni Ewropea għat-tiġdid tal-protokoll tal-Ftehim ta' Sħubija dwar is-Sajd mal-Istati Federali tal-Mikroneżja(preżentata mill-Kummissjoni)RAKKOMANDAZZJONI TAL-KUMMISSJONIli tawtorizza lill-Kummissjoni biex tiftaħ negozjati f'isem l-Unjoni Ewropea għat-tiġdid tal-protokoll tal-Ftehim ta' Sħubija dwar is-Sajd mal-Istati Federali tal-MikroneżjaMEMORANDUM TA’ SPJEGAZZJONIL-Unjoni Ewropea u l-Istati Federali tal-Mikroneżja kkonkludew ftehim tas-sħubija dwar is-sajd[1] fil-25 ta’ April 2006, li l-protokoll tiegħu daħal fis-seħħ fis-26 ta’ Frar 2007 u li jistabbilixxi l-opportunitajiet tas-sajd u l-kontribuzzjoni finanzjarja previsti bil-ftehim, li jiskadi fil-25 ta’ Frar 2010.Il-Kummissjoni tipproponi li tinnegozja protokoll ġdid, adattat aħjar għall-opportunitajiet u għall-ħtiġijiet reali tal-flotta tal-Istati Membri, f’konformità mal-konklużjonijiet tal-Kunsill tal-2004 dwar il-Ftehimiet ta' Sħubija dwar is-Sajd.Għalhekk, il-Kunsill huwa mistieden japprova d-direttivi tan-negozjati li jinsabu fl-Anness għal din ir-Rakkomandazzjoni.RAKKOMANDAZZJONIFid-dawl ta' dan ta' hawn fuq, il-Kummissjoni għalhekk tirrakkomanda li :-  Il-Kunsill jawtorizza lill-Kummissjoni biex tiftaħ u tmexxi n-negozjati sabiex jiġġedded il-protokoll skont il-ftehim ta’ sħubija dwar is-sajd mal-Istati federali tal-Mikroneżja,-  Il-Kummissjoni tinħatar bħala n-negozjatriċi f’din il-kwistjoni;-  Il-Kummissjoni tmexxi dawn in-negozjati f’konsultazzjoni ma’ kumitat speċjali skont id-dispożizzjonijiet tat-Trattat dwar il-Funzjonament tal-Unjoni Ewropea;-  Il-Kunsill japprova d-direttivi tan-negozjati li jinsabu fl-Anness għal din ir-Rakkomandazzjoni.ANNESSDirettivi tan-negozjatiL-għan tan-negozjati huwa li jiġġedded il-protokoll skont il-Ftehim ta’ Sħubija dwar is-Sajd bejn l-Unjoni Ewropea u l-Istati Federali tal-Mikroneżja, abbażi tal-Konklużjonijiet tal-Kunsill tal-15 ta' Lulju 2004, li kienu bbażati fuq il-Komunikazzjoni tal-Kummissjoni tat-23 ta’ Diċembru 2002.Bil-għan li jkun jista’ jiġi ggarantit permezz ta’ dan il-protokoll ġdid, il-promozzjoni ta’ sajd sostenibbli u responabbli, il-Kummissjoni ser tibbaża n-negozjati tagħha fuq l-għanijiet li ġejjin:-  L-aċċess għaż-żona ekonomika esklussiva (ŻEE) tal-Istati Federali tal-Mikroneżja permezz tal-awtorizzazzjonijiet meħtieġa għall-bastimenti tal-flotta Ewropea biex jeżerċitaw l-attivitajiet tas-sajd għat-tonn fiż-ŻEE imsemmija;-  Il-konsiderazzjoni tal-aqwa pariri xjentifiċi disponibbli;-  L-iżgurar tal-livell ta’ aċċess għar-riżorsa, abbażi ta’ parametri definiti fil-protokoll attwali u l-evoluzzjoni tagħhom li seħħet matul dawn l-aħħar snin;-  It-tisħiħ tad-djalogu dwar il-politika settorjali biex jinkoraġġixxi l-implimentazzjoni ta' politika responsabbli dwar is-sajd, f'konformità mal-miri ta' żvilupp tal-pajjiż, b'mod partikolari f'dak li jirrigwarda l-kontroll u s-sorveljanza tal-attivitajiet tas-sajd, il-ġestjoni tar-riżorsi tas-sajd u t-titjib tal-kundizzjonijiet sanitarji tal-prodotti tas-sajd.[1] Ir-Regolament tal-Kunsill Nu 805/2006 tal-25 ta’ April 2006 - ĠU L 151 tas-6 ta’ Ġunju 2006, p.1.